En 1944, o fotografo David Conover feba una serie de fotografías ta propaganda de l'Exercito estausunidense, que miraba d'amostrar a os soldatos en o frent a vida d'as suyas mullers adedicatas a o treballo en a retaguardia, amás d'estimular a incorporación d'a muller a ixe esfuerzo belico. Fació asinas as primeras fotografías de Norma, qui esdevenió a escape una chicota muit conoixita por as suyas fotografías ta revistas de pin-up. Os soldatos d'o frent li deciban Mmmmm girl ("la chicota mmmmm"). Ta estar más favoreixita en a suya imachen, Norma aclaró a color d'o suyo pelo, y albandonó de raso o suyo treballo t'adedicar-se a la suya incipient carrera de modelo, y en aviento de 1945 rodó un spot publicitario de banyadors. O 2 d'octubre de 1946, Norma s'esvurció d'o suyo primer esposo.